  Виталий Пронин Приволжск федерал округысь транспортъя прокуратура конференция ортчытэ Толон Приволжск федерал округысь транспортъя прокуратура ПФО-е пырись улосъёсын видеоконференция радъяз. Приволжск федерал округъя транспортной прокурор Тимур Кебеков ву вылын уясь транспортэз эскерыса возьыны куриз. Со тодэ вайытӥз Татарстанын Кам шурын 2011-тӥ арын гужем луэм кышкыт югдурез. Соку «Булгария» теплоходын выйиз 122 адями. Но та учыр уг дышеты, вылды, ужбергатӥсьёс барыш поттонэз улонлэсь вылӥегес пукто, шуиз Тимур Кебеков. Угось та арня вискын, 21-тӥ мае, Казаньысь портын ӝегатэмын вал Ташёвка черкогуртысь Казане лыктӥсь круизной теплоход. Отчы пуктэмын вылэм 440 адями, нош куронъёсъя теплоходэ тэрытыны яра вылэм 300 адямиез гинэ. Ярам, та учыр сярысь полицие дырыз дыръя ивортӥзы асьсэос ик пассажиръёс. Теплоходлэн капитанэз ӝегатэмын, эскерон мынэ. Удмуртиысь транспортъя прокуратура таӵе учыръёсты алон понна ву транспотэз син азязы возе. Туэ Сарапулысь но Камбаркаысь портъёсын сылӥсь, отчы пырась, Иж тымет вылтӥ ветлӥсь теплоходъёс 3 пол эскеремын, 1 мурт кыл кутон улэ кыскемын. Ангелина Снигирёва Туспуктэм басьтэмын Приволжск федерал округысь транспортъя прокуратуралэн сайтысьтыз  